Аймагамбетов, Е. Б.

Ұлт жоспары. Бұл - Жолдау мен реформа алдындағы жауапкершілік [Текст] / Е. Б. Аймагамбетов // Егемен Қазақстан. - 2016. - №133. - 2 б.

ҰЛТ ЖОСПАРЫ

Бұл – Жолдау мен реформа алдындағы жауапкершілік

Ерқара АЙМАҒАМБЕТОВ,

экономика ғылымдарының

докторы, профессор,

Қазтұтынуодағы Қарағанды

экономикалық университетінің ректоры

Мемлекет басшысының «100 нақты қадам» Ұлт Жоспары қазақстандықтарды əлемдік деңгейде білім мен біліктілікке, бəсекелестікке дайын болуға шақыратын құнды құжат. Аталған реформаның ел ішінде бірден қолдау тауып, халықтық реформа ретінде қабылдануы оның мəн-маңызын ерекшелей түседі.

Жалпы,Ұлт Жоспары мен Елбасы Жолдауы арасындағы өзара байланыс пен бір-бірін толықтырып тұрған сабақтастық бүгінгі күн шындығы тұрғысынан анық байқалады. Бұл екі маңызды құжаттың көздеген мақсаты да бір: дағдарысты еңсеріп, əлемнің дамыған 30 елінің қатарына қосылып, шын мəніндегі Мəңгілік Ел болу.

Мемлекетіміздің тарихи тəжірибесінің көп еместігіне қарамастан, еліміздің Президенті Нұрсұлтан Назарбаевтың тиімді əрі көрегендік басшылығының арқасында қалыптасқан Тəуелсіз Қазақстанның дағдарысқа қарсы стратегиясы өте салмақты болып саналады. Жəне қазіргі дағдарысты еңсеру, Жолдауда қоғамды топтастыру, біріктіру үшін жағдай жасау жəне əлемнің дамыған елдерінің клубына кіруді жүзеге асыру үшін орнықты негіз жасау болып көрсетілген.

Мемлекет басшысы елдің жоғары оқу орындары Жолдау міндеттерін жүзеге асыруға атсалысуы қажеттігін атап өтіп, дағдарысқа қарсы жəне құрылымдық өзгерістердің бес бағытын дəл айқындап берді.

Бірінші бағыт бойынша, елдің ЖОО-лары үшін, экономиканы долларсыздандыру құралдарын кеңейту арқылы ұлттық қаржы-несие жүйесін тұрақтандыруға қолжеткізуді, халықтың қаржылық сауаттылығын əрі қарай дамыту іс-шараларын жүзеге асыруды негізгі міндеттер ретінде айқындауға болады. Бұл ретте ЖОО-лар базасында, нарықтың жəне халықтың бүкіл жіктерінің ұлттық валютамыз теңге мен оның реттеуіші Ұлттық банкке деген сенімін қайтарып, оны əрі қарай нығайту бойынша қаржы-несие ұйымдарымен жəне жергілікті кəсіпкерлермен бірлескен іс-шаралар іске асырылуы қажет.

Екінші бағыт–ол салық жүйесін реформалау жəне мемлекет- жекеменшік əріптестігі тетіктерін енгізу негізінде, бюджеттік саясатты əрі қарай оңтайландыру. Бұл бағытта ЖОО-лар, «Атамекен» Ұлттық кəсіпкерлер палатасымен бірлесе отырып, отандық кəсіпкерлік жүйесі үшін салық жүйесін реформалаудан алуы мүмкін пайдаларды кеңінен көрсетуі тиіс. Өйткені, қосылған құн салығының (ҚҚС-тың) орнына сатудан түсетін салықты енгізуден, сатып алып бағасын қайта көтеріп сататындар емес, бірінші кезекте, атап айтқанда, түпкі өнім өндіретін өндіруші кəсіпорындар ұтады. Одан бөлек, аталмыш реформа «көлеңкелі экономиканы» жарыққа алып шығуға бағытталған, сондайақ, бұл жаңа жаһандық ахуал жағдайларында бəсекелесуге дайын, қазіргі заманға сай ұлттық кəсіпкерлікті қалыптастырудың негізгі жағдайы болып саналады.

Қазіргі жағдайларда экономикада тауарлардың негізгі түрлері бойынша халық шаруашылығы жəне заттай-құндық, салааралық баланстар, халықтың ақшалай кірістері мен шығыстарының баланстары, еңбек ресурстары мен негізгі құралдар баланстары жүйесін, ағымдағы жағдайды бағалаудың

əдістерімен модельдерін жəне келешекке нұсқалық есептеулерді, сондайақ, бол жау мен стратегиялық бас қару жəне жоспарлау үшін құралдар жиынын қалпына келтіру басымдыққа айналады. Олар бізге экономиканың өсу серпінін, төлем балансының негізгі көрсеткіштерін, ақша массасы мен инфляцияның шамасын өте дəл болжауға мүмкіндік береді.

Əлі күнге дейін экономикалық тəжірибеде, электр қуатына бағаны 1%-ға өзгерту, өндіріс тиімділігін, бюджет кірістерін жəне т.б. төмендетуді қоса алғанда, экономиканың бүкіл қалған салаларына қалай əсер ететінін өте дəл санауға мүмкіндік беретін, ірілендірілген номенклатурадағы сала аралық баланс сияқты экономиканың сенімді жəне тиімді құралы қолданылмайды. Осы құралды білмеу немесе қолданбау салдарынан терең ойластырылмаған шешімдер қабылданады, қорытындысында бағаның өсуіне елеулі əсер етеді.

Осымен байланысты Қазақстан өңірлерінің бюджеттік саясатын əрі қарай оңтайландыру шеңберінде, біз өңірдің сала аралық балансын жасауды ұсынып отырмыз, ол бойынша өңірдің кірістері мен шығыстарының негізгі ағындарын қадағалауға болады. Жəне осы ағындардың негізінде өңір үшін мол табыс əкелетін экономика саласын, сондайақ, өңір өзінің табыстарын жоғалтатын экономика саласын анықтауға болады.

Біз тұтыну сұранысын ынталандырудың экономикалық əдістерін жетілдіруіміз қажет. Атап айтқанда, жұмыспен қамтитын жəне оны арттыратын, сондай-ақ, отандық өндірістің өсімін жəне экономикалық тұрақтылықты қамтамасыз ететін өнімге деген сұранысты ынталандыру керек. Мысалы, ауылшаруашылық өнімдерін өндірудің өсімін ынталандыра отырып, біз, қайта өңдеу, машина құрастыру, көлік, сауда сияқты артта жүруші салалардың өсуі мен дамуы үшін экономикалық негіз жасаймыз. Ал елде тұрақты азық-түлік секторының болуы əлеуметтік тұрақтылыққа кепіл болады. Ол туралы Президент Н.Ə.Назарбаевтың Жолдауында нақты көрсетілген, бұл тұрғын үй құрылысына да қатысты.

Осындай баланс жасау үшін оған Қазақстанның мамандандырылған ғылыми-зерттеу институттары мен ЖОО-лары қатыстырылуы тиіс.

Жаңа экономикалық қатынастар қалыптасқан, ал оның экономикасы əлемдік қауымдастыққа барған сайын көбірек ықпалдаса түскен қазіргі Қазақстанда, мемлекет-жекеменшік əріптестігін толыққанды енгізуге қатысты айтатын болсақ, онда құрылымдық өзгерістердің жəне мемлекет пен жеке сектордың неғұрлым тығыз өзара іс-қимылының аса қажеттілігі көптен бері пайда болды деп айтуға əбден болады. Мемлекет пен жеке бизнестің өзара іс-қимыл жасауға деген жоғары қызығушылығы, көптеген елдерде оның, мемлекет пен жеке сектордың ресурстарын біріктіру жолымен ірі əлеуметтік жəне экономикалық проблемаларды тиімді шешуге мүмкіндік беретіндігімен түсіндіріледі.

Олардың капиталды қажет етуі мен ұзақмерзімділік себебі бойынша ағымдағы қаржылық инвестициялық дағдарыс жағдайларындағы бюджеттік шектеулер, көптеген инвестициялық жобаларды жүзеге асыру бойынша республикалық жəне жергілікті бюджеттердің мүмкіндіктерін қайта қарау міндетін алдыға қояды.

Осы бағыттарда Қазақстанның экономикалық жоғары оқу орындарын тарта отырып, мемлекет- жекеменшік əріптестігінің əлеуетті қатысушыларын анықтау ар қылы, мемлекет-жекеменшік əріп тестігін дамытудың ғылы ми негізделген өңірлік тұжырымдамасы əзірленуі тиіс.

Үшінші бағыт бойынша, жекешелендіруді дамытуда жəне экономикалық бəсекені ынталандыруда, ЖОО-лардың алдына бəсекеге қабілетті ұлттық бизнесті қалыптастыруға белсене қатысу міндеті қойылды. Жолдауда атап көрсетілгендей, «Нарықтық экономика – ол күштілер бəсекесі». Ағымдағы жағдайларда белсенді жəне күшті ойыншы болу үшін, бизнес-ортаның өкілдері өз күші мен мүмкіндіктерін университеттермен жəне ғылыммен біріктіруі қажет. Дамыған елдердегі университеттер – ол инновацияларды жеткізушілер ғана емес, сонымен бірге оларды коммерцияландырудағы жəне нарыққа шығарудағы негізгі қатысушылар. Сондықтан, Қазақстанның жетекші экономикалық университеттері базасында өңірдің шаруашылық жүргізуші субъектілері үшін дағдарысқа қарсы консультациялар орталықтарын құру қажет. Экономиканың, маркетингтік жəне экономикалық зерттеулердің ағымдағы конъюнктуралық циклін сараптамалық бағалау негізінде, дағдарыс жағдайларында жаңа өткізу нарықтарын іздеуде жəне бəсекеге қабілеттілікті арттыру стратегияларын əзірлеуде, яғни нақты іс-шаралар қабылдауда, өңірдің кəсіпорындарына, кəсіпкерлер мен жергілікті атқарушы органдарға ақыл-кеңес беруге болады.

Төртінші бағыт – жаңа инвестициялық саясат негіздерін қалып тастыру, Қазақстанның жоғары оқу орындары жүйесінің алдына аса зор міндеттер қояды. Республикада жəне өңірлерде қолайлы инвестициялық ахуал қалыптастыру, инфрақұрылымдық жобаларды жүзеге асыру жəне отандық өндірушілердің экспорттық əлеуетін кеңейту міндеттерін, қажетті ғылыми негіздемелерсіз жүзеге асыру мүмкін емес. Индустриялық- инновациялық даму үшін кадрлар даярлау жүйесін дамыту, ЖОО- лар ортасы үшін негізгі міндет болып саналады. Алайда, кадрлар даярлау мəселелері əрбір өңірде тиісті еңбек ресурстарының балансын жасауды қажет етеді. Президент өзінің Жолдауында жастарды қай жерде еңбек ететін мамандықтар қажет, сол жерлерге барудан қорықпауға, жаңа, қажет ететін мамандықтарды меңгеруге шақырды, ал біздің өңірлеріміз осындай ақпараттар беруге дайын ба? Сондықтан аталмыш бағытты жүзеге асыру шеңберлерінде, университеттердің ғылыми əлеуетін пайдалана отырып, Қазақстанның əрбір өңірінде сол бойынша еңбек ресурстарына өңірлік еңбек нарығының қажеттіліктері бойынша жəне бірнеше жыл алдыға жасалған болжам мүмкіндіктері бойынша толық ақпарат алуға болатындай, өңірдің еңбек ресурстарының балансы сияқты ақпараттық құжат əзірлеу қажет.

Жəне бесінші бағыт – жаңа əлеуметтік саясат. Жоғары оқу орындары мен ғылыми интеллигенцияның əрбір өкілінің міндеті – сыртқы сілкіністерге орнықты, тиімді экономиканың нақты негізіне айналуға қабілетті, Қазақстанда Жалпыға Ортақ Еңбек Қоғамын құрудың зор болашағын халық арасында кеңінен түсіндіру. Əсіресе, аталмыш бағыт, биылғы Жолдаудың негізгі тұжырымдары соларға арналған, қазақстандық жас ұрпақпен тікелей жұмыс жасайтын ЖОО-лар үшін маңызды болып саналады.

Қарағанды экономикалық университетінің ұжымы Мемлекет басшысының Жолдауда айтылған міндеттерін жүзеге асыруға дайын екенін атап өткім келеді. Оларды неғұрлым тиімді жүзеге асыру үшін біздер өзіміздің халықаралық əріптестерімізді тартатын боламыз. Бүгінгі күнге Қарағанды экономикалық университеті АҚШ, Ұлыбритания, Германия, Қытай, Түркия, Оңтүстік Корея жəне т.б. сол сияқты əлемнің 22 елінің 100-ден астам университеттерімен орнықты байланыс орнатқан.

Біздің халықаралық əріптестерімізді қоса алғанда, университетіміздің бүкіл ғылыми инновациялық əлеуеті Мемлекет басшысы Жолдауының негізгі міндеттері мен «100 нақты қадам» Ұлт Жоспарын орындауды жүзеге асыруға бағытталатын болады.